Korisnički priručnik za Cyber-shot
Ispis
Glavna stranica > Mjere opreza/O ovom fotoaparatu > Mjere opreza > Memorijska kartica

## Memorijska kartica

Memorijska kartica
Napomena o korištenju adaptera memorijske kartice (prodaje se zasebno)
»Memory Stick«
Kod korištenja »Memory Stick Duo« s »Memory Stick« utorom standardnih dimenzija
Napomene o korištenju »Memory Stick Micro« (prodaje se zasebno)

### Memorijska kartica

S ovim su fotoaparatom kompatibilne sljedeće memorijske kartice.

Vrste memorijskih kartica | U ovom priručniku
Memory Stick PRO Duo | »Memory Stick Duo«
Memory Stick PRO-HG Duo
Memory Stick Duo
Memory Stick Micro | »Memory Stick Micro«
Memory Stick Micro (Mark2)
SD memorijska kartica | SD kartica
SDHC memorijska kartica
SDXC memorijska kartica
microSD memorijska kartica | microSD memorijska kartica
microSDHC memorijska kartica

- Ovim bi se fotoaparatom trebalo rukovati između –10°C i +40°C, ali sukladno vrsti memorijske kartice, radna temperatura se može razlikovati. Podrobnije informacije naći ćete u uputama za uporabu memorijske kartice.

- MultiMediaCard se ne može koristiti.

- »Memory Stick Duo« mediji kapaciteta od do 32 GB i SD kartice kapaciteta do 64 GB testirani su i potvrđeno je njihovo funkcioniranje s fotoaparatom.

- »Memory Stick Micro« mediji kapaciteta do 16 GB i microSD memorijske kartice kapaciteta do 32 GB testirani su i potvrđeno je njihovo funkcioniranje s fotoaparatom.

- Kad snimate videozapise, preporuča se korištenje sljedećih memorijskih kartica:

- (Mark2) (»Memory Stick PRO Duo« (Mark2))

- (»Memory Stick PRO-HG Duo«)

- (Mark2) (»Memory Stick Micro« (Mark2))

- SD kartica, microSD memorijska kartica (Klasa 4 ili brža)

Napomene

- Da biste osigurali normalan rad memorijske kartice, preporučujemo vam da koristite ovaj fotoaparat za formatiranje bilo koje memorijske kartice koja se koristi po prvi puta s tim fotoaparatom. Obratite pozornost da će formatiranje izbrisati sve snimljene podatke na memorijskoj kartici. Ovi se podaci ne mogu vratiti. Obavezno napravite sigurnosnu kopiju svih važnih podataka na računalu ili drugoj lokaciji za pohranu.

- Kod čestog snimanja/brisanja slika može doći do fragmentiranja podataka na memorijskoj kartici. Videozapisi se možda neće moći snimiti ili pohraniti. U tom slučaju pohranite slike na računalu ili nekom drugom uređaju, zatim izvršite [Format].

- Nema jamstva da će memorijska kartica formatirana pomoću računala raditi s fotoaparatom.

- Brzina čitanja/zapisivanja podataka razlikuje se ovisno o kombinaciji memorijske kartice i opreme koja se koristi.

- Podaci se mogu oštetiti u sljedećim slučajevima:

- Kada se memorijska kartica izvadi iz fotoaparata ili se fotoaparat isključi tijekom postupka čitanja ili zapisivanja

- Kada se memorijska kartica koristi na mjestima s jakim statičkim elektricitetom ili električnim šumom

- Preporučuje se napraviti sigurnosnu kopiju važnih podataka.

- Nemojte lijepiti naljepnicu izravno na memorijsku karticu ili adapter memorijske kartice.

- Nemojte dodirivati kontakte memorijske kartice rukom ili metalnim predmetima.

- Nemojte udarati, savijati, ni bacati memorijsku karticu.

- Nemojte rastavljati, ni prepravljati memorijsku karticu.

- Ne izlažite memorijsku karticu vodi.

- Ne ostavljajte memorijsku karticu u blizini male djece. Mogli bi je slučajno progutati.

- Umetnite memorijsku karticu koja odgovara veličini utora za memorijsku karticu. Inače će doći do kvara.

- Nemojte koristiti, niti pohranjivati memorijsku karticu u sljedećim uvjetima:

- Vrućim mjestima, npr. u vozilu parkiranom na suncu

- Mjestima izravno izloženim suncu

- Vlažnim mjestima ili mjestima na kojima ima korozivnih tvari

### Napomena o korištenju adaptera memorijske kartice (prodaje se zasebno)

Kod umetanja memorijske kartice u adapter memorijske kartice, pazite da memorijsku karticu umetnete na pravu stranu i gurnite je do kraja. Nepravilnim umetanjem možete prouzročiti kvar.

### »Memory Stick«

Vrste »Memory Stick« koje se mogu koristiti s ovim fotoaparatom navedene su u donjoj tablici. Ne možemo jamčiti ispravan rad svih funkcija »Memory Stick« kartice.

Vrsta »Memory Stick« | Snimanje/reprodukcija
Memory Stick Duo (bez MagicGate) | *1
Memory Stick Duo (s MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4
Memory Stick Micro | *2
Memory Stick Micro (Mark2) | *2*3

*1 Nije podržan brzi prijenos podataka putem paralelnog priključka.
*2 »Memory Stick Duo«, »MagicGate Memory Stick Duo«, »Memory Stick PRO Duo«, »Memory Stick PRO-HG Duo« i »Memory Stick Micro« (Mark2) opremljeni su funkcijama MagicGate. MagicGate je tehnologija zaštite intelektualnog vlasništva koja koristi enkripciju. Snimanje/reprodukcija podataka za koje su potrebne MagicGate funkcije nije moguća ovim fotoaparatom.
*3 AVCHD videozapisi, videozapisi veličine [MP4 12M] i [MP4 6M] ne mogu se snimiti na »Memory Stick« medije izuzev »Memory Stick PRO Duo«, »Memory Stick PRO-HG Duo«, »Memory Stick Micro« (Mark2).
*4 Fotoaparat ne podržava 8-bitni paralelni prijenos podataka. Podržava isti 4-bitni paralelni prijenos podataka kao »Memory Stick PRO Duo«.

### Kod korištenja »Memory Stick Duo« s »Memory Stick« utorom standardnih dimenzija

»Memory Stick Duo« možete koristiti ako ga prethodno umetnete u prilagodnik za »Memory Stick Duo« (prodaje se zasebno).
Ispravljač za »Memory Stick Duo«

### Napomene o korištenju »Memory Stick Micro« (prodaje se zasebno)

- Ovaj proizvod podržava »Memory Stick Micro« (»M2«). »M2« je oznaka za »Memory Stick Micro«.

- Za korištenje »Memory Stick Micro« u fotoaparatu pazite da umetnete »Memory Stick Micro« u »M2« prilagodnik koji je istih dimenzija kao i za Duo. Ako u fotoaparat umetnete »Memory Stick Micro« bez »M2« prilagodnika istih dimenzija kao za Duo, možda ga više nećete moći izvaditi iz fotoaparata.

- Ne ostavljajte »Memory Stick Micro« karticu u blizini male djece. Mogli bi je slučajno progutati.

Natrag na vrh